è.Ð.- Այո՛, իրաւունք ունիս, առիթը չեմ փախցներ հիւսելու Մայր Բնութեան գովքը, Մայր Բնութեան բարիքներն ու գեղեցկութիւնը։ Բայց այս մասին հարցում ուղղելէ առաջ կամ այս հարցումին պատասխանելէ առաջ պէտք է անպայման ձեռք առնել իմ «Բնանկարներ» խորագրեալ գիրքը, որ տպուեր է 2004 թուականին։ Մօտաւորապէս չորս հարիւր էջ՝ Մայր Բնութեան գեղեցկութիւններուն ու անոնցմէ մեզի փոխանցուած զգացումներուն ու ապրումներուն մասին։ Իմ ամէնէն սիրելի գիրքերէս մէկը ահաւասիկ, աւա՜ղ, հիմա մոռցուած, մէկդի դրուած։ Գիրք մը, որ Մայր Բնութեան բոլոր ոլորտներէն ներս պտտկելէ, Մայր Բնութեան գեղեցկութիւններով արբենալէ ետք, որպէս վերջին խօսք, կ’ըսէ.